钦定古今图书集成/历象汇编/庶征典/第064卷 > 《纪大风诗》王鏊
## 钦定古今图书集成/历象汇编/庶征典/第064卷 > 《纪大风诗》王鏊

去年七日飓风作，驾海驱山势何恶！沿江滨海万人
家，一半飘流餧蛟鳄。今年七月仍飓风，驱山驾海势
略同。人家有备幸多免，禾偃木拔岁则凶。我闻有道
唐、虞世，风不鸣条雨霑块。休征五事来应时，百谷用
成民用乂。当今公道如天开，金縢既启群公来。宾贤
眷老天子，圣风伯尔独胡为哉！

《左传·隐公三年》：“冬庚戌，郑伯之车偾于济。”〈注〉既盟而
遇“大风”，传记异也。

《后汉书任文公传》：“文公，巴郡阆中人也。父文孙，明晓
天官风星秘要。文公少修父术，辟州从事。哀帝时，有
言越巂太守欲反，刺史大惧，遣文公等五从事检行
郡界，潜伺虚实，共止传舍。时暴风卒至，文公遽起白
诸从事：促去，当有逆变来害人者。因起驾速驱诸从
事。未能自发，郡果使兵杀之，交公独得免。”

《杨由传》：由少习占候，为郡文学掾，有风吹削哺，太守
以问由，由对曰：“方当有荐木实者，其色黄赤。”顷之，五
官掾献橘数包。

《李南传》：“南，丹阳句容人，明于风角。永元中，太守马棱
坐盗贼事被征，当诣廷尉，吏民不宁，南特通谒贺，棱
意有恨，谓曰：‘太守不德，今当即罪，而君反相贺邪？南
曰：‘旦有善风，明日中时应有吉问，故来称庆。旦日，棱
延望景晏，以为无征。至晡，乃有驿使赍诏书原停棱
事，南问其迟留之状，使者曰：‘向渡宛陵浦里，斻马踠’’’”
足，是以不得速。棱乃服焉。南女亦晓家术，为由拳县
人妻。晨诣爨室，卒有暴风，妇便上堂从姑求归，辞其
二亲。姑不许，乃跪而泣曰：“《家世》传术，疾风卒起，先吹
灶突及井，此祸为妇女主爨者，妾将亡之应。”因著其
亡日，乃听还家，如期病卒。

《樊英传》：“英善风角，尝有暴风从西方起，英谓学者曰：
‘成都市火甚盛’。”因含水西向漱之，乃令记其日时。后
有客从蜀来，云是日大火，有黑云卒从东起，须臾大
雨，火遂得灭，于是天下称其艺术《董卓传》：李傕等葬董卓于郿，并收董氏所焚尸之灰，
合敛一棺而葬之。葬日，大风雨霆震卓墓，流水入藏，
漂其棺木。〈注〉《献帝起居注》：“冢户开，大风暴雨，水土流
入，抒出之棺向入，辄复风雨，水溢郭户，如此者三四，
冢中水半所，稠等共下棺。又风雨益暴甚，遂闭户。户
闭，大风复破其冢。”

《北燕录》：姚昭，跋僭位元年，署镇南大将军，领司隶校
尉，封上党公。后为征南大将军，与皇甫执率兵拒魏，
魏以有备引还。跋之末年，有飘风入于昭宅，至司徒
中山公弘宅而散。昭家人问太史令闵尚，尚曰：“风者
天之号令，所以吹尘去秽，除奸慝之祸也。君侯当修
德以禳之，庶可以免祸。”昭不听。及弘篡立，以昭为大
司马。昭贪暴无已，其子肇谏曰：“大人不闻飘风之怪
乎？”亦不纳。未几，弘乃杀昭及子侄四十馀人。

《异苑》：“义熙中，刘毅镇江州，为卢循所败，惼懆逾剧。及
徙荆州，益复怏怏。尝伸纸作书，约部将王亮储兵作
逆。忽风转纸不得书，毅仰天大诟，风遂吹纸入空，须
臾碎裂如飞雪纷下。未几，高祖南讨，毅败擒斩。”
《南史·宋孝武帝本纪》：“元嘉三十年三月乙未，建牙于
军门。时自冬至春，常东北风，连阴不霁。其日牙立之
后，风”转而西南，景色开霁。

《唐书李密传》：“李密建号登坛，疾风鼓其衣几仆。及将
败，巩数有回风发于地，激砂砾上属天，白日为晦。”
《册府元龟》，“唐薛万均为右屯兵将军，沃沮道行军副
总管，从李靖等击吐谷浑，攻青海。与弟万彻率军先
通路，遇虏于赤海，万均将十数人击走之，追奔至青
石山南，大风折旗拔木，万均谓左右曰：‘虏将至矣，各
为’”备。俄而虏至，万均直前斩一贼将，于是大溃，杀伤
略尽。进至图伦碛而还，与靖会于青海。太宗闻而大
悦，玺书勉劳，以功拜兼屯卫大将军。

《隋唐嘉话》：“李太史与张文收率更坐，有暴风自南而
至，李以南五里当有哭者。张以为有音乐，左右驰马
观之，则遇送葬者，有鼓吹焉。”

《唐书刘邺传》：豆卢瑑者，字希贞，河南人。仕历翰林学
士、户部侍郎，与崔沆皆拜同中书门下平章事。是日
宣告于廷，大风雷雨拔树。未几，及祸。初，咸通中，有治
历者工言祸福，或问：“‘比宰相多不至四五，谓何’？答曰：
‘紫微方灾，然其人又将不免’。”后杨收、韦保衡、路岩、卢
携、刘邺子琮，瑑与沆皆不得终云。

陆游《南唐书徐知谔传》：“知谔一日游蒜山，除地为场，
连虎皮为大幄，号虎帐，与宾僚会饮其中。忽暴风至，
裂帐尽碎如飞蝶，知谔惧而归，属疾数日卒。”

《十国春秋·吴越武肃王世家》：王姓钱，名镠，字具美，杭
州临安人也。镠祖宙死，将葬，夜会大风拔树于野。诘
旦，术者谓镠父曰：“此拔木之穴，是天启也，宜以葬。”已
而抚镠背曰：“当贵此孙。”

《闽景宗本纪》：永隆五年，候官县薛老峰，一夕风雨，如
数千人諠噪状，旦则三字倒立。

《五代史前蜀世家》：蜀王衍自立岁，常猎于子来山。是
岁又幸彭州阳平山、汉州三学山。以王承休妻严氏
故。十月幸秦州，群臣切谏，衍不听。行至梓潼，大风，发
屋拔木，太史曰：“此贪狼风也，当有败军杀将者。”衍不
省。衍至绵谷，而唐师入其境。

《十国春秋后蜀后主本纪》：“明德二年七月，阆州暴风，
飘船上民屋。”

《辽史萧惠传》：“帝亲征元昊，惠麾先锋及右翼邀之，夏
人千馀溃围出，我师逆击，大风忽起，飞沙眯目，军乱，
夏人乘之，蹂践而死者不可胜计。诏班师。”

叶隆礼《辽志》：“契丹人见旋风合眼，用鞭望空打四十
九下，口中道‘坤’，不刻七声。”

《泊宅编》：陆轸云：天禧元年四月五日申时，京师黑风
自北起，天地陡暗，市人咫尺不相见。顷之，大雨作，天
复明。父老云：“往年疾疫起，得黑风而人民安。”

《丁晋公谈录》：武肃王左右算术医流，无非名士。有叶
简、李咸者，善占筮。武肃忽一日非常旋风南来，绕案
而转，召叶简问之，曰：“无妨事，此是淮南杨渥已薨，但
早遣吊祭使去。”王曰：“生辰使方去，未如端的，岂可便
伸吊祭？”简曰：“不然，此是必然之理，但速发使往，彼若
问如何得知，但言贵国动静，当道皆预知之，令知本”
国有人。洎依而遣之。生辰使先一日到，杨渥已薨，次
日吊祭使至。由是杨氏左右皆大惊，服其先见。先是
杨渥欲兴兵取钱塘，密遣人往听鼓角，听者回告杨
氏曰：“钱塘鼓角，子子孙孙，王爵不绝，不可轻动。”
《莱州府志》：胶有山曰小珠，双峰嵯峨，高入云际，中间
一水，清泚可鉴，为团顶眢金。正隆三年秋雨，民行山
隈，至眢侧，见一卵在地，可盛粟二石，斑烂光彩。异而
观之，乃刈葛藟绊缚舁下山。举村来观，数少年攫取
而去，即煮食之。后旬日，飓风夜作，震撼天宇，居者百
馀家，为风掀举，跻于山巅，施落团顶畔少年食卵者
扑死，馀老弱千计，皆无所伤。败瓦朽木，至今犹存。
《癸辛杂识续集》：“或谓贾平章鲁港之师，尝与北军议定岁币讲解，约于来日各退师一舍以示信。既而西
风大作，北军之退西者，旗帜皆东指，南军都拨发孙
虎臣意为北军顺风进师，遂仓忙告急于贾。贾以为
北军失信而相绐，遂鸣锣退师。及知其误，则军溃已
不可止矣。是南军既退之后，越一宿而北军始进，盖
以此也。呜呼！”天乎！

《明外史孔克仁传》：“李善长妇兄曰王濂。太祖克集庆，
渡江来归，大风昼晦，诏求直言。濂具陈民瘼，太祖为
缓征。”

《平安传》：“安于阵中缚楼高数丈，战酣辄升高望，发强
弩射燕军，矢集燕王旗如猬毛。忽大风起，发屋拔树，
声如雷，都指挥邓戬陈鹏等陷敌中，安遂败入真定。”
《逊国正气纪》《邓戬传》：“邓出师与燕兵遇于槁城，突入
奋击，矢下如雨，箭集王所建旗如猬毛，擒杀甚众。忽
大风起，发屋折树，燕兵乘之，戬师大溃。”

《名山藏》。燕王还北平，传檄天下曰：“太孙即位，二月，霹
雳大风雨，发屋拔木。”《占书》曰：“霹雳大风雨发屋拔木
者，谗言杀正士也。”

《逊国正气纪》：建文二年四月“辛丑，燕王遣众渡马驹，
南驻武清。己未，景隆、胡观、郭英、吴杰合兵，燕王恐甚，
战败。庚申，燕王复率众渡河，南师战胜，王急走堤登
高处，景隆辈疑有伏，不敢进。王始率众驰入阵，阵动，
正仓皇间，忽旋风四起，折我大将旗，南师大乱，崩声
如雷，瞿能父子力战死，俞通、渊胜聚诸人相继死。燕”
王喜曰：“天赞我也！”命乘风纵火燔诸营。于是郭英溃
而西，景隆溃而南，委弃辎重、器械、孳畜万万计。三年
二月乙未，燕兵南下，盛庸帅师驻德州。三月，盛庸师
至单家桥，营于夹河。燕王以十馀骑逼庸阵野宿，明
日，穿营而去。既还营，复严阵约战。燕阵东北，庸军西
南，自辰战至未，互有胜败。稍息，复起相持。庸兵气正
锐，忽东北风起，尘埃涨天，沙砾击面，庸军昏暗，不辨
咫尺。燕兵大呼乘风，纵左右击，庸军大败。燕王又喜
曰：“天赞我也！”追至滹沱河，庸还德州。

《列朝诗集》：王越字世昌，濬县人。景泰二年进士。廷试
日，旋风掣其卷飏去。逾年，高丽贡使携以上进，占者
曰：“此封侯万里之征也。”天顺中，以御史超拜右副都
御史，巡抚大同，进太子太保、兵部尚书。成化十六年，
偕汪直、朱永出塞，大破贼于威宁海，封威宁伯。
《明外史黄绂传》：“绂进左参政，按部崇庆，旋风起舆前，
不得”行，绂曰：“此必有冤，吾当为理。”风遂散。至州祷城
隍，梦若有言州西寺者，寺去州四十里，倚山为巢，后
临巨塘，僧夜杀宿者，沈之塘下，分其资，且多藏妇女
于窟中。绂发吏兵围之，穷诘得其状，诛僧，毁其寺。
《龙泉县志》：“温凉风在二十一都，上管笼空原，大山盘
旋可八十里，山南之坡，人所常行。径侧有一”孔，大如
斗，中有风起，吹出甚急。四时昼夜，略无间断。惟春夏
则温，秋冬则凉，为少变耳